“ทองไทย” หลุด 26,000 บ. ร่วงตามตลาดโลก เจอแรงเทขาย หลังพันธบัตรสหรัฐพุ่งสูงสุดรอบ 1 ปี
สมาคมค้าทองคำ รายงานราคาทอง เปิดตลาดเช้านี้ (26 ก.พ.64)​ "ทองไทย" ร่วง 150 บ. หลุด 26,000 บ. ลงตามตลาดโลก เจอแรงเทขาย หลังพันธบัตรสหรัฐพุ่งสูงสุดรอบ 1 ปี
สมาคมค้าทองคำ รายงานราคาทอง เปิดตลาดเช้านี้ (26 ก.พ.64)​ "ทองไทย" ร่วง 150 บ. หลุด 26,000 บ. ลงตามตลาดโลก เจอแรงเทขาย หลังพันธบัตรสหรัฐพุ่งสูงสุดรอบ 1 ปี
26 ก.พ. 2564

สมาคมค้าทองคำ รายงานราคาทอง (96.5%) เปิดตลาดวันนี้ (26 ก.พ.64) เมื่อเวลา 09.26 น.ที่ผ่านมา ปรับลงแรง 150 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่ตลอดทั้งวันมีการประกาศราคาทั้งหมด 3 รอบ รวมราคาปรับลดลง 100 บาท
โดยราคาทองคำแท่งวันนี้ รับซื้ออยู่ที่บาทละ 25,350.00 บาท ขายออกที่ราคาบาทละ 25,450.00 บาท
ทองรูปพรรณ รับซื้ออยู่ที่ราคาบาทละ 24,892.72 บาท ขายออกที่บาทละ 25,950.00 บาท
ราคาทองคํา Spot ปรับลดลงกว่า 20 ดอลลาร์ เนื่องมาจากได้รับแรงกดดันจากแรงเทขายสินทรัพย์ปลอดภัย หลังอัตราผลตอบแทนพันธบัตรสหรัฐพุ่งขึ้น และการเปิดเผยข้อมูลเศรษฐกิจที่แข็งแกร่งเกินคาดของสหรัฐ
อัตราผลตอบแทนพันธบัตรสหรัฐอายุ 10 ปี พุ่งแตะระดับสูงสุดในรอบ 1 ปีบริเวณ 1.53% นอกจากนี้ จำนวนผู้ยื่นขอรับสวัสดิการว่างงานรายสัปดาห์ ลดลงสู่ระดับ 730,000 ราย ซึ่งเป็นระดับต่ำสุดนับตั้งแต่สัปดาห์ที่สิ้นสุดวันที่ 28 พ.ย.2563 และต่ำกว่าตัวเลขคาดการณ์ไว้ที่ระดับ 845,000 ราย ในขณะที่ ตัวเลขจีดีพีไตรมาส 4 ซึ่งเป็นประมาณการครั้งที่ 2 ขยายตัว 4.1% ดีกว่า ประมาณการครั้งแรกที่ระดับ 4.0%